Patrone vir die voller figuur: Dra dit só | SARIE
Bridesmaids-ster Melissa McCarthy het stylvol gelyk in 'n patroonrok by vanjaar se Variety Creative Impact-toekennings. Die ster se voller figuur is dikwels in die spervuur, en lok veral kommentaar onder vroue uit.
Dus kom as geen verrassing dat sy en Rebel Wilson, nóg 'n ster met 'n voller figuur, glo in Desember aan mekaar belowe het dat hulle nooit gewig sal verloor nie, maar eerder sal staan vir 'regte' vrou en 'regte' lywe.
Die proporsie van die patroon is baie belangrik: 'n Groter blompatroon pas beter by die voller figuur, en kies 'n kleiner een vir die petite-figuur.
'n Blompatroon met 'n donker agtergrond is perfek vir die winterseisoen en 'n ligter agtergrond vir somer.
As jy 'n groot blompatroon dra, hou jou bykomstighede minimaal en klassiek, en die fokus op die patroon.
Hou die snit eenvoudig. Kies 'n snit wat by jou liggaam pas en wat eenvoudig is, die patroon sal die praatwerk doen.